
ΑΙΤΙΟΛΟΓΙΚΗ ΕΚΘΕΣΗ
(1) Ο κανονισμός (ΕΚ) αριθ. 329/2007 του Συμβουλίου, της 27ης Μαρτίου 2007, θέτει σε ισχύ τα μέτρα που προβλέπονται στην απόφαση του Συμβουλίου 2010/800/ΚΕΠΠΑ, της 22ας Δεκεμβρίου 2010, σχετικά με περιοριστικά μέτρα κατά της Λαϊκής Δημοκρατίας της Κορέας (εφεξής «Βόρεια Κορέα»). Στις 22 Απριλίου 2013, το Συμβούλιο εξέδωσε την απόφαση 2013/183/ΚΕΠΠΑ, η οποία κατήργησε και αντικατέστησε την απόφαση 2010/800/ΚΕΠΠΑ.
(2) Σύμφωνα με την απόφαση 2013/183/ΚΕΠΠΑ η Ένωση λαμβάνει τα απαιτούμενα μέτρα για τον καθορισμό των σχετικών ειδών που θα περιληφθούν στους καταλόγους των αγαθών που αναφέρονται στα άρθρα 2 και 3 του κανονισμού αριθ. 329/2007. Ο κατάλογος, ο οποίος περιλαμβάνεται στο παράρτημα ΙΑ του εν λόγω κανονισμού, θα πρέπει να επεκταθεί ώστε να συμπεριλάβει πρόσθετα είδη.
(3) Ως εκ τούτου, η Ύπατη Εκπρόσωπος για θέματα εξωτερικής πολιτικής και πολιτικής ασφαλείας και η Επιτροπή προτείνουν να τροποποιηθεί αναλόγως ο κανονισμός (EΕ) αριθ. 329/2007 του Συμβουλίου. 
2013/0230 (NLE)

Κοινή πρόταση
ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 215 παράγραφος 1,
Έχοντας υπόψη την απόφαση 2013/183/ΚΕΠΠΑ του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας και την κατάργηση της απόφασης 2010/800/ΚΕΠΠΑ
.
Έχοντας υπόψη την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής,
Εκτιμώντας τα ακόλουθα:
(1)
Το παράρτημα Ι του κανονισμού (ΕΚ) αριθ. 329/2007 περιλαμβάνει κατάλογο όλων των ειδών, υλικών, εξοπλισμού, αγαθών και τεχνολογιών, συμπεριλαμβανομένου του λογισμικού, τα οποία είναι είδη ή τεχνολογίες διπλής χρήσης σύμφωνα με τον κανονισμό (ΕΚ) αριθ. 428/2009 του Συμβουλίου, της 5ης Μαΐου 2009
, και των οποίων απαγορεύεται η πώληση, προμήθεια, μεταφορά ή εξαγωγή σε οποιοδήποτε πρόσωπο, οντότητα ή φορέα, ή η χρήση στη Λαϊκή Δημοκρατία της Κορέας (εφεξής «Βόρεια Κορέα») σύμφωνα με το άρθρο 2 του κανονισμού (ΕΚ) αριθ. 329/2007.
(2)
Στο παράρτημα ΙΑ περιλαμβάνονται άλλα είδη, υλικά, εξοπλισμός, αγαθά και τεχνολογίες που θα μπορούσαν να συμβάλουν σε προγράμματα της Βορείου Κορέας σχετικά με πυρηνικές δοκιμές, με άλλα όπλα μαζικής καταστροφής ή με βαλλιστικούς πυραύλους των οποίων επίσης απαγορεύεται η πώληση, προμήθεια, μεταφορά ή εξαγωγή. Η Ένωση λαμβάνει τα αναγκαία μέτρα για τον καθορισμό των σχετικών αντικειμένων που αναγράφονται στο εν λόγω παράρτημα.
(3)
Ο κατάλογος των ειδών του παραρτήματος ΙΑ του κανονισμού (ΕΚ) αριθ. 329/2007 πρέπει να τροποποιηθεί για να προστεθεί ο κατάλογος των αντικειμένων που περιλαμβάνονται στο παράρτημα Ι του παρόντος κανονισμού. 
(4)
Ο κανονισμός (ΕΕ) αριθ. 329/2007 πρέπει επομένως να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 329/2007 τροποποιείται ως εξής:
Το παράρτημα IΑ του κανονισμού (ΕΕ) αριθ. 329/2007 τροποποιείται σύμφωνα με το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες,

Για το Συμβούλιο

Ο Πρόεδρος
ΠΑΡΑΡΤΗΜΑ 
Το παράρτημα ΙΑ του κανονισμού (ΕΚ) αριθ. 329/2007 τροποποιείται ως εξής:
(4) Εισάγονται οι ακόλουθες εγγραφές μετά την εγγραφή I.A1.024:
	«IA.A1.025
	Κράματα τανταλίου, άλλα από εκείνα που προσδιορίζονται στα 1C002 και 1C202. 
	1C002
1C202

	IA.A1.026

	Ζιρκόνιο και κράματα ζιρκονίου, εκτός εκείνων που προσδιορίζονται στα 1C011, 1C111 και 1C234.
	1C011
1C111
1C234

	I.A1.027

	Εκρηκτικές ύλες άλλες από εκείνες που προσδιορίζονται στο σημείο 1C239 στον κατάλογο στρατιωτικού εξοπλισμού ή υλικών ή μειγμάτων που περιέχουν τέτοιες εκρηκτικές ύλες κατά βάρος σε ποσοστό μεγαλύτερο από 2 %, με κρυσταλλική πυκνότητα μεγαλύτερη από 1,5 g/cm³ και με ταχύτητα έκρηξης υψηλότερη από 5 000 m/s.» 
	1C239»


(5) Η εγγραφή I.A2.002 αντικαθίσταται από την ακόλουθη:
	«I.A2.002

	Εργαλειομηχανές, εκτός από εκείνες που προσδιορίζονται στα σημεία 2Β001 ή 2B201 και οποιοσδήποτε σχετικός συνδυασμός, για την αφαίρεση (ή κοπή) μεταλλικών, κεραμικών ή «συνθέτων» υλικών, οι οποίες, σύμφωνα με τις τεχνικές προδιαγραφές του κατασκευαστή, μπορούν να εφοδιαστούν με ηλεκτρονικές διατάξεις για «ψηφιακό έλεγχο», που έχουν ακρίβεια τοποθέτησης ίση ή μικρότερη (καλύτερη) από 30 μm σύμφωνα με το πρότυπο ISO 230/2 (1988) (1) ή με εθνικά ισοδύναμα κατά μήκος οποιουδήποτε γραμμικού άξονα.
	2B001
2B201»


(6) Εισάγεται η ακόλουθη εγγραφή μετά την εγγραφή I.A6.012:
	«IA.A6.013

	Λέιζερ, άλλα από εκείνα που προσδιορίζονται στα σημεία 6A005, ή 6Α205.

	6A005
6A205».

